b'\n_START_ARTICLE_\nKolpingo kolegija\n_START_SECTION_\nIstorija\n_START_PARAGRAPH_\n\xc4\xaekurta 2001\xc2\xa0m., reorganizavus 1996\xc2\xa0m. \xc4\xafkurt\xc4\x85 Kolpingo auk\xc5\xa1tesni\xc4\x85j\xc4\x85 mokykl\xc4\x85._NEWLINE_Kolegijos steig\xc4\x97jas yra Lietuvos Kolpingo fondas\xc2\xa0\xe2\x80\x93 kataliki\xc5\xa1ka labdaros ir paramos organizacija, vienijanti socialiai atsakingus \xc5\xbemones, veikian\xc4\x8dius savipagalbos principu. Kolegija \xc4\xafsteigta realizuojant \xc5\xa1vietim\xc4\x85 (vien\xc4\x85 i\xc5\xa1 prioritetini\xc5\xb3 fondo veiklos sri\xc4\x8di\xc5\xb3). Kolegij\xc4\x85 remia Tarptautin\xc4\x97 Kolpingo draugija, vienijanti apie 500 000 nari\xc5\xb3 57 valstyb\xc4\x97se. Draugijos centras yra Vokietijoje (Kelne), kur prad\xc4\x97jo savo veikl\xc4\x85 draugijos \xc4\xafk\xc5\xabr\xc4\x97jas Palaimintasis Adolfas Kolpingas (1813\xe2\x80\x931865)._NEWLINE_Besiple\xc4\x8diant Kolpingo kolegijai, 2010 m. \xc5\xa1alia senojo kolegijos pastato i\xc5\xa1kilo naujas (Jak\xc5\xa1to g.6). Kolegija savo studentus jau nuo 2011 m. rudens  pakviet\xc4\x97 mokytis moderniame pastate. Kolegijos materialin\xc4\x97s baz\xc4\x97s intensyvi pl\xc4\x97tra prasid\xc4\x97jo 2008 m. pavasar\xc4\xaf, o 2011 m. baland\xc5\xbeio 4 d. \xc4\xafvyko naujojo pastato atidarymas. Jame yra atnaujinta biblioteka ir skaitykla, erdvios auditorijos, kompiuterin\xc4\x97s klas\xc4\x97s, taip pat konferencij\xc5\xb3 sal\xc4\x97, apr\xc5\xabpinta modernia vertimo \xc4\xafranga ir kt. Patalpos pritaikytos ne\xc4\xafgali\xc5\xb3j\xc5\xb3 reikm\xc4\x97ms. Kolpingo name i\xc5\xa1saugotas kult\xc5\xabros paveldas - atkasti vienos seniausi\xc5\xb3 Kauno viet\xc5\xb3 -  XVI a. r\xc5\xabsi\xc5\xb3 fragmentai._NEWLINE_2002\xe2\x80\x932011 m. \xc4\xaf kolegijos infrastrukt\xc5\xabr\xc4\x85 i\xc5\xa1 viso buvo investuota apie 7 mln. lit\xc5\xb3. 2012 m. prad\xc5\xbeioje, kai modernus statinys jau stov\xc4\x97jo \xc4\xafrengtas ir buvo naudojamas, Kolpingo kolegij\xc4\x85 vertino Mokslo ir studij\xc5\xb3 steb\xc4\x97senos ir analiz\xc4\x97s centras (MOSTA).\n_START_SECTION_\nVeikla\n_START_PARAGRAPH_\nVeikia Kalb\xc5\xb3, Verslo vadybos, Finans\xc5\xb3, Socialinio darbo ir Teis\xc4\x97s katedros.'